open-index/open-wikipedia-markdown huggingface dataset:
Havana Club

**Havana Club** er et varemerke for rom som kan spores tilbake til 1878. Grunnleggeren, José Arechabala, opprettet destilleriet La Vizcaya i Cardénas ved Cubas kystlinje. Navnet stammer fra etablissementet *Havana Club*, en *Bar Privado.*  i Cubas hovedstad og det internasjonale utelivet ved nattklubben. I 1935 åpnet *Havana Club* bar Havannas sentrum. Celebre gjester som Ernest Hemingway besøkte ofte baren der de fikk servert *Havana Club*-drinker. På grunn av diverse internasjonale konflikter på 50-tallet var det dårlige tider for selskapet. *Havana Club* ble relansert etter revolusjonen, eiet av den cubanske stat. Fra 1972 til 1993 ble *Havana Club* eksportert til Sovjetunionen og Øst-Europa fra det statlige selskapet, Cubaexport. I 1993 startet det franske selskapet Pernod Ricard samarbeid med det statlige cubanske selskapet. Dette må ikke forveksles med den originale Arechabala *Havana Club*. Arechabala og Bacardi har hatt diverse konflikter med rettigheter. Den cubanske regjeringen eier rettighetene til navnet registrert i USA, men har ikke hatt mulighet til å bruke dette på grunn av handelsboikotten siden 1962. Bacardi har ikke brydd seg om dette, og Bacardi-Martini har dermed solgt sin egen versjon av *Havana Club* mellom 1995 og 1996 i USA. Pernod saksøkte selskapet for å bryte varemerkeloven til en rettsinstans i New York. Det oppsto forlik mellom Bacardi og Arechabalas i 1997.

## Eksterne lenker
* Offisielle hjemmesider
APU

**APU** kan ha flere betydninger.

* Akuttpost for ungdom ved Nordlandssykehuset
* Auxiliary power unit
* Ritsumeikan Asia Pacific University i Japan.
* Apu Nahasapeemapetilon, The Simpsons-figur.
* AMD Accelerated Processing Unit, en mikroprosessorserie fra AMD
Keylogger

En **keylogger** er et verktøy for å avlytte tastetrykk og informasjon om hva brukeren foretar seg på en datamaskin. Verktøyet kan bestå av programvare eller en elektronisk enhet som f.eks. kan kobles mellom tastatur og datamaskin. Keyloggeren loggfører tastetrykk, og ev. annen informasjon som skjermbilder, for så å overlate disse til en tredjepart.

Enkelte varianter av spyware er keyloggere som er i stand til å fange opp brukerens skjermbilder og tastetrykk. Det hevdes at det bare i USA har blitt stjålet 24 milliarder dollar på denne måten. Keyloggere kan altså la skurken komme i besittelse av ditt kontonummer, pinkode, osv.

Politi benyttet slike verktøy i enkelte tilfeller der den mistenkte har vært i besittelse av kryptert informasjon. Ved å avlytte tastetrykkene har de kommet frem til passord slik at informasjonen kan dekrypteres.
Ron Zacapa Centenario

**Ron Zacapa Centenario** er en rom fra Guatemala. Romen ble først utviklet av *Alejandro Burgaleta*. 
Ron Zacapa Centenario ble introdusert i 1976 i anledning byen Zacapas 100-årsjubileum. Den blir fremstilt av sukkerrør og presset sukkerrørjuice. Deretter blir den lagret i opp til 30 år i en høyde på rundt 4000 meter over havet i Guatemala. Produsent er «Licorera Zacapaneca».

Ron Zacapa Centenario er i mange år på rad kåret som verdens beste rom. (Caribbian Week Romfestival)

Zacapa kommer i flere utgaver, blant annet:
* 30-årslagret XO (Ron Zacapa XO 30 Centenario)
* 25-årslagret XO (Ron Zacapa XO 25 Centenario)
* 23-årslagret (Ron Zacapa Centenario 23 Años Etiqueta Negra), som spesialutgave (Zacapa Centenario edición especial limitada)
* 23-årslagret (Ron Zacapa Centenario 23)
* 15-årslagret (Ron Zacapa 15 años)

Ron Zacapa Centenario er listeført i butikk-kategori 6 på Vinmonopolet, og således i basislisten.

## Eksterne lenker
* zacaparum.com
Stikksag

En **stikksag** er en sag med smalt blad som er spesielt egnet til å sage ut hull og buer. En stikksag kan være håndsag eller elektrisk drevet. En stikksag som håndsag har et smalnende blad. Når en stikksag brukes til å skjære ut hull og åpninger, må det først bores et hull slik at stikksagen kommer til. 

## Historie
Den elektriske stikksagen så dagens lys da Albert Kaufmann i det sveitsiske selskapet Scintilla AG ble inspirert av konas symaskin. Han så at synålen gikk veldig fort da han så hans kone sydde med symaskinen og  han fant på å klemme et sagblad i symaskinen. Sagen ble kalt for "Lesto jigsaw". Albert Kaufmann ble spurt av sjefen sin om han skulle få fast sum av patentet eller å få betaling etter hvor bra salget av stikksagen ble. Han trodde salget ikke ville bli så bra men han tok feil.  Selskapet ble solgt til Bosch i 1954 og fikk et godt resultat av salget.

## Elektrisk stikksag
Elektrisk stikksag er en sag som kan sage figurer, rette snitt, sirkler, hull og buer. Elektrisk stikksag kan man både få tak i både elektrisk og på batteri. Stikksag bladet kan byttes å finnes med både med t og u festet og det finnes blader til både tre og metall i både finere og grovere blader. Sagen har en pendel funksjon så man kan sage fortere men gir litt dårligere resultat og kan sage mellom 0-45 grader. Farten på sagen kan innstilles men jo høyere fart gir dårligere presisjon når man sager. Sagen har opptil 3000 omregninger i minuttet og fås mellom 200-850 watt eller 12 volt batteri. 

## Se også
* Bajonettsag

## Eksterne lenker
* http://www.bosch-presse.de/presseforum/details.htm?txtID=3194&locale=en
Håndsag

En **håndsag** er en type sag som er ment å brukes for hånd uten motorkraft. To vanlige eksempler er snekkersag (best egnet til grovt snekkerarbeid), og bakksag (best egnet til finere snekkerarbeid). Elektriske sager på mange områder erstattet håndsager til håndverk, men håndsager har fremdeles noen fordeler med at de er rimelige, ikke trenger strøm eller andre energikilder og i mange tilfeller er tryggere å bruke. Enkelte spesialiserte håndsager er dessuten godt egnet til presisjonsarbeid.

## Historie
Håndsager har eksistert i tusenvis av år. Egyptiske hieroglyfer skildrer trearbeidere som sager. Antikke buesager har blitt funnet i Japan. Det er bevart 24 sager fra 1700-tallet i England.

Materialer har variert gjennom tidene, og man brukte trolig bronse i tiden før stålteknologi ble kjent i løpet av de siste tusen årene.

### Håndsager
* Kappsag eller snekkersag
*Bakksag er en kort sag med håndtak i ene enden og kort, rett blad. Bladet har en avstivende rygg (bakk) langs bladet (på motsatt side av tennene). Det kan også settes på gjæringskasse for å sage vinkler som 90 og 45 grader.
* Baufil, en type sag for å skjære i metall. Sagbladet er fremstilt av et sterkt materiale, samt at tennene er utformet slik at det skal gi minst mulig slitasje på sagen.
* Buesag, rundsag, løvsag og kopesag, er ulike sager brukt til kontur- og figursaging, med en bue av metall eller tre som holder et tynt sagblad i spenn. Løvsagen er til finere sagearbeid i tynt tre, mens en kan få andre buesager til andre formål. Noen avanserte varianter har bladfester som kan dreies slik at en kan sage både forover, sidelengs og bakover. En maskindrevet variant kalles dekupørsag.
* Finersag, en fintannet sag til å sage på harde treslag.
* Gjærsag, en type håndsag montert i stativ for å kunne skjære presise sagsnitt. Det er vanlig å skjære listverk med en slik sag.
* Gradsag, spesielt for finsaging og nedfellinger.
* Grindsag, en sag hvor sagbladet er festet til en grind.
* Japansag, en japansk sag som sager bare når du trekker sagen mot deg. Bladet er tynnere enn for de fleste andre sagtyper, og den kan gi svært presise snitt.
* Stikksag, en «vanlig håndsag» (som tømmermannsag), men med smalt og smalnende, samt dertil kortere blad. Også kalt «rotterumpe».
* Svans, en stor enhånds håndsag til felling av tømmer og til isdrift.
* Tømmermannsag eller snekkersag, en vanlig håndsag med håndtak i ene enden og bøyelig, bredt, smalnende blad. På håndtaket kan det lages vinkler på 90 og 45 grader.
* Vedsag, en grov buesag med kraftig blad beregnet for vidt sagskår i halvfuktig treverk. Samme bladutforming går igjen i forskjellige sager for trepleie, der sagbladet ofte er buet inn slik at eggsiden er kortere enn ryggsiden og håndtaket kan forlenges med et skaft.
* Stokksag, også kalt tomannssag

## Se også
* Sag (musikkinstrment)

## Referanser
Femrader

En **femrader** er et kort dikt på fem linjer. Femraderen er populær, kanskje mest fordi den er enkel å skrive (den følger et stramt, men enkelt oppsett) men også fordi den kan formidle et poetisk innhold på en svært lettfattelig måte.
En femrader følger alltid en fast mal. 
**Linjene er oppdelt slik:**
# Linje: Tema i ett ord.
# Linje: To ord som beskriver temaet/emnet.
# Linje: Tre ord som forteller en handling (sammenheng med temaet)
# Linje: Fire ord som beskriver følelser om temaet/emnet
# Linje: Tema i ett ord. (Samme som linje nr. 1)
Man kan gjerne skrive slik at linje fire avsluttes av linje fem. Se eksempel 1 under.

**Eksempel:**
:Femrader 
:Enkel, kort 
:Skrives av mange 
:Morsomt å lese en 
:Femrader
Kamerakran

En **kamerakran** er en kran med et kamera montert i den ene enden, og motvekter og kamerakontroller i den andre. En kamerakrans lengde varierer vanligvis fra to meter til 40 fot. Den fungerer nesten som en dumphuske, men siden balansepunktet ligger nær vektene, kan kameraenden av kranen bevege seg i en utstrakt bue. En slik kran gjør kameraet i stand til å bevege seg både horisontalt og vertikalt, og er nyttig i film- og TV-produksjoner der det er nødvendig at kameraet beveger seg en større distanse oppe i luften.
Angmar

**Angmar** (Sindarin: *Jern-hjem*) er et fiktivt kongerike fra J.R.R. Tolkiens litterære verden Midgard.

Angmar ble grunnlagt rundt år 1300 i det tredje tidevervet, langt nord i Tåkefjellene, av den onde herren til ringskrømtene, som senere ble kjent som *[[Heksekongen av Angmar]]*. Siden heksekongen var en tjener av den mørke herren Sauron, er det antatt at Angmars kriger mot kongeriket Arnor ble iverksatt på Saurons bud.

Hovedstaden i Angmar var Carn Dûm, som lå ved den nordvestlige enden av Angmars fjell. Byen ble overtatt av Heksekongen av Angmar og hans mange tjenere: fallene menn, orker og andre skapninger og vesener. Fra Carn Dûm gikk han til angrep på de tre små rikene som var blitt til da Arnor ble splittet. Rikene Rhudaur og senere Cardolan ble raskt overvunnet og ødelagt.

Kort tid etter at Angmar ble grunnlagt startet den krig mot de delte Dúnedains riker Arthedain, Cardolan og Rhudaur. Heksekongen beseiret Rhudaur, det svakeste av de tre delene av det tidligere Arnor, og erstattet den Dúnedainske kongen med en av de innfødte Åsmennene.

I 1974 T.T. samlet Angmar sine styrker og gjorde et siste angrep mot Arthedain. Angmar tok hovedstaden i Arthedain, Fornost, og ødela dermed det siste kongeriket av nordens Dúnedain.

Et år senere ankom prins Eärnur av Gondor for å hjelpe Arthedain, men han kom for sent. Hæren hans, sammen med de gjenværende Dúnedain, alvene fra Lindon, og alvestyrken sendt ut fra Kløvendal ledet av Glorfindel, knuste Angmars styrker i slaget ved Fornost, men heksekongen ble ikke drept. Han unnslapp og flyktet, og kongeriket hans, Angmar, fantes ikke mer. Det var etter dette slaget at Glorfindel skapte den berømte profetien om at heksekongen ikke skulle bli drept av noen mann.

## Referanser
NRK Hordaland

**NRK Hordaland** var NRKs distriktskontor i tidligere Hordaland fylke. Kontoret hadde hovedkontor i Bergen, og lokalkontor på Stord og i Odda, og eksisterte som selvstendig distriktskontor fra 1933 til 2020. 1. januar 2020 ble kontoret slått sammen med NRK Sogn og Fjordane til nye NRK Vestland. NRK Hordaland er fremdeles et distriktsprogram på NRK Radio, som sendes daglig på P1.

## Historie
Hovedkontoret lå i Bergen sentrum, tidligere lokasjon var på Minde. NRK Hordaland hadde 135 ansatte innen TV, radio og internett og var NRKs største distriktskontor. NRK Hordaland produserte daglige lokale radiosendinger for Hordaland og Vestlandsrevyen, lokale TV-nyheter for Hordaland og Sogn og Fjordane. I tillegg lages dokumentarer, Brennpunkt-episoder, Glimt av Norge og enkeltserier som Nomino, Dialektriket og *[[Norsk attraksjon]]*.

Høsten 2017 ble hovedkontoret flyttet fra Minde til Media City Bergen i Bergen sentrum.

## TV-programmer produsert av NRK Hordaland
*Vestlandsrevyen
*Norge i dag
*Norge rundt
*Ut i naturen
*Dating i mørket
*Sveip (2008–2009)
*Førkveld
*Dating i mørket
*Dialektriket
*Norsk attraksjon

## Referanser


## Eksterne lenker
*
Gullfjellet

**Gullfjellet** (Gullfjelltoppen) er med sine 987,7 moh. det høyeste fjellet i Bergen kommune. Grensen mellom Bergen og Samnanger kommuner går rett gjennom Gullfjelltoppen.

Gullfjellet er høyt nok til å fungere som nedbørsintensivator. Vassdragene og vannene der fungerer som hoveddrikkevannskilde for store deler av Bergensregionen.

## Friluftsliv
Gullfjellet er populært som turterreng for mange bergensere, noe som har ført til flere redningsaksjoner i årenes løp. Der er flere turstier som er merket med varder som kan være vanskelige å finne i dårlig sikt. Der er flere skrenter og stup, foruten at bekkeløpene kan svulme opp på kort varsel.

Fra øst ved Gullbotn: 
*start fra parkeringen ved  hovedveien, følg lysløypen oppover og rundt vannet på en av sidene, kryss over øverste del av lysløypen høyere oppe rett bak vannet, følg stien til venstre for elven der eller veien til høyre for elven opp til øverste Gullbotn og følg deretter varderekken til toppen.

Fra vest ved Osavatnet: 
*følg veien og varderekken til Redningshytten og derfra først i sørlig retning og deretter i nordlig retning til toppen.
*forbi sørsiden av Svartavatnet langs sti på sørsiden av Småhaugane og østover forbi Marskiltjørna over Ronamanen og til toppen.
*forbi nordsiden av Svartavatnet via Kjenndalen i nordøstlig retning og deretter sørlig retning til toppen.

## Fjell i Arna
*Gullfjellet – 987 moh.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

### Se også
*Byfjellene i Bergen.

## Galleri

Gullfjellet og Kråmyrane naturreservat.jpg|Gullfjellet sett fra østsiden og Kråmyrane naturreservat nede til venstre 
Gullfjellet fra Kråmyrane naturreservat.jpg|Gullfjellet sett fra østsiden og Kråmyrane naturreservat nede til venstre 
Redningshytten.jpg|Redningshytten (597 moh.) nesten halvveis opp til Gullfjellstoppen fra Osavatnet 
Gullfjellstoppen.jpg|Utsikt fra Gullfjellstoppen mot vest. Svartavatnet sees nedenfor, og parkeringsplassen ved Osavatnet nede i dalsøkket. 


## Levekårsone
Bergen kommune er inndelt i 51 levekårsoner. En av disse har navnet Gullfjellet, og består av grunnkretsene Hjortland, Haugland, Mjeldheim, Skuggestranda, Trengereid, Borgo, Unneland, Dyngeland, Totland, Samdal og Kaland. Disse er små bygdesamfunn preget av spredt bebyggelse i landlige omgivelser med jordbruk og fjellvidder. Levekårsonen Gullfjellet har til sammen 3 927 innbyggere 1. januar 2015, og et samlet landareal på 162,03 km² (36,4 % av kommunens areal).

## Fotnoter



## Referanser




## Eksterne lenker
* 
* 
*  Gullfjellet (hordafjell.no)
*  Redningshytten (hordafjell.no)
*  Gulfjellet
Kenneth Fuglemsmo

**Kenneth Fuglemsmo** (født 1983) er en norsk politiker og aktivist i det kommunistiske forbundet Tjen folket, som ble opprettet som en revolusjonær utbrytergruppe fra AKP i 1997. Han var talsmann for partiets ungdomsgruppe Revolusjonær Kommunistisk Ungdom (RKU).

## AKP og Tjen folket
Fuglemsmo var nestleder i AKP fram til partiet la seg ned i 2007 og senere aktiv i den maoistiske gruppa Tjen Folket. Han har vært aktiv i Rød Ungdom, Rød Valgallianse, Arbeidernes Kommunistparti og LO Ungdom. Han har hatt en rekke verv, blant annet som leder av Midt-Norge Rød Ungdom (2002–2004), leder for Trondheim RU (2004), som landsstyrerepresentant i RU (2002–2004), som sentralstyremedlem i AKP (2001–2007), nestleder (2006–2007), og som leder av ungdomsutvalget i Trondheim LO (2005–2007), og han satt i Rødts bystyregruppe i Trondheim som vararepresentant, men brøt med partiet og fortsatte som uavhengig.

## SOS Rasisme og straffesak
Fuglemsmo var aktiv i SOS Rasisme, der han bl.a. var nestleder og styreleder i en rekke lokal- og fylkeslag. Han ble 2. november 2016 han dømt for bedrageri i forbindelse med medlemsjukssaken i SOS Rasisme, til en straff av seks måneders fengsel med en prøvetid på to år.

## Referanser
Amílcar Cabral

**Amílcar Cabral** (1924–1973) var en afrikansk agronom, skribent og geriljaleder. 
## Liv og virke
### Bakgrunn
Amilcar Cabral var født i Bafatá som sønn av Amilcar Cabral som sønn av Juvenal Cabral fra Kapp Verde og Iva Pinhel Évora fra Portugisisk Guinea. I 1932 flyttet familien til Santiago på Kapp Verde-øyene. Amilcar Cabral begynte der på den skolen der han far var lærer. Etter grunnskolen flyttet han med sin mor og brødre til São Vicente og begynte på lyceet *Gil Eanes*, pg tok avgangseksamen derfra i 1943. 

Cabral begynte å arbeide i en avis i Praia på Santiago. Året derpå fikk han et stipend for studier ved Universitetet i Lisboa. 
### Politisk engasjement
I Lisboa kom han i kontakt med afrikanske nasjonalistbevegelser. Han studerte på agronominstitusjonen, traff Anna Maria, en radikal portugisisk kvinne, og de giftet seg.

Han var med på å danne «African Student Association» hvor fascisme, kolonialisme og uavhengighet fra kolonimaktene ble diskutert. Studentene møttes på *Casa dos Estudentes do Imperio*. 

Cabral ble venn med Eduardo Mondlane fra Mosambik og Agostinho Neto fra Angola og ble uteksaminert i landbruksingeniør i 1950. Avhandlingen hans handlet om jorderosjon i den fattige landlige provinsen Alentejo. Etter eksamen arbeidet han i to år på en landbruksstasjon i Santarém.

Han var med å stifte og lede Det afrikanske partiet for Guinea-Bissau og Kapp Verdes uavhengighet (*Partido Africano da Independência da Guiné e Cabo Verde*, PAIGC), som blant annet drev væpnet motstandkamp mot den portugisiske kolonimakten i Portugisisk Guinea.

### Død
I 1973 ble han myrdet i Guineas hovedstad Conakry, der han bodde. Mordet ble begått av hans egne. I 1972 hadde Cabral begynt å danne en folkeforsamling som forberedelse av den antatt snarlige uavhengighet fra portugiserne, og en tidligere rival i PAIGC som fortsatt sterkt misfornøyd, Inocêncio Cani, slo seg sammen med en likesinnet og skjøt og drepte Cabral den 20. januar 1973. Tanken hadde vært å ta Cabral til fange og kuppe lederskapet, men da de fikk problemer med det, ble det skutt i stedet. 

Hans bror, Luís Cabral, var president i Guinea-Bissau fra 1973 til 1980.

Flyplassen på den kappverdiske øya Sal, Amílcar Cabral internasjonale lufthavn er oppkalt etter ham.

## Utmerkelser
Cabral ble i 2004 posthumt utnevnt til den sørafrikanske Ordenen O. R. Tambos følgesvenner.

## Utvalgte verker
* *National Liberation and Culture.* I: *Occasional Paper.* Program of Eastern African Studies, Maxwell Graduate School of Citizenship and Public Affairs, Syracuse University, 57 (1970).
* *Return to the Source. Selected Speeches*. New York (Monthly Review Press) 1973, ISBN 0-85345-345-4.
* *La descolonización del Africa portuguesa: Guinea-Bissau*. Buenos Aires (Ediciones Perieferia) 1975.
* *Unity and Struggle. Speeches and Writings*. (oversettelse), New York (Monthly Review Press) 1979, ISBN 0-85345-525-2.
* *Estudos agrários*. Lisboa, Bissau (Instituto de Investigacão Científica Tropical, Instituto Nacional de Estudos e Pesquisa) 1988.

## Litteratur
* *Frigjøringskamp i teori og praksis* (Forlaget Novus, 1973)

## Referanser
Løft

I aerodynamikken er **løft** og vekt viktige. De er like store og motsatte vertikale krefter på et objekt som beveger seg med konstant fart, retning og høyde i luft (eller andre gasser og væsker). På samme måte er luftmotstand og trekkraft motsatte og like store horisontale krefter på det samme objektet.

 

Når vingen til et fly går gjennom luften, dannes det et undertrykk på oversiden samt et overtrykk på undersiden. Trykkforskjellen som da har oppstått gjør at vingen presses oppover og lufta sendes nedover. Oversiden på vingen trenger ikke å være lenger enn undersiden på vingen for at løft skal oppstå. Noen vinger er faktisk lengre på undersiden enn oversiden i visse deler. Løftekraften av vingen, vindkraften på seilet, dragkraften av propellen, motkraften mot avdrift på seilbåtkjølen og styrekraften av vann eller luftror er alle avhengig av riktig angrepsvinkel.

Samme prinsipp er også brukt på litt mindre opplagte områder som; propeller til fly og båter, rotorene på helikoptre, vifter, seil og kjøl på seilbåter, ror på båter og fly og noen vindturbiner.
 
Fugler flyr også på grunn av samme prinsipp.

## Se også
* Nedoverkraft

## Eksterne lenker
*
Santiago de Cuba (provins)

Provinsen **Santiago de Cuba** ble grunnlagt av spanske conquistadorer i 1514 samtidig som de slo seg til på sydkysten. Etter hvert vokste ladestedet Santiago de Cuba fram, og i 1522 fikk ladestedet bystatus og ble Cubas første hovedstad. 

I løpet av 15- og 1600-tallet ble byen utsatt for mange angrep fra pirater og engelske kapere, noe som førte til at det ble bygget flere festningsverk. Mest kjent er festningen *San Pedro de la Roca* (bygd i perioden 1638 og 1643) som er beskyttet av UNESCO på samme måte som Røros i Norge. I dag tjener festningen som et museum over sjørøvernes historie i Karibien. 

*Baconao naturreservat* ligger i Sierra Maestra og er på 80&nbsp;000 hektar. 
 
## Befolkning
Nest etter provinsen La Habana er Santiago de Cuba er den mest folkerike provinsen på Cuba. Det bor omtrent 1,2 millioner mennesker i området. Den største byen er Santiago de Cuba, med rundt 550&nbsp;000 innbyggere og byen er også provinsens administrative hovedstad. 

Befolkningen i provinsen har både afrikansk, spansk og fransk opphav. 

Andre byer i provinsen som har over 50&nbsp;000 innbyggere er:

*Contramaestre med 88&nbsp;000 innbyggere
*Mayarí Arriba med 80&nbsp;000 innbyggere
*Palma Soriano med 125&nbsp;000 innbyggere
*San Luis med 65&nbsp;000 innbyggere
*Songo-la Maya med 50&nbsp;000 innbyggere.

Provinsen er rik på mineraler som jern og nikkel. I tillegg dyrkes det bananer, kakao, kaffe, sitrusfrukter og tobakk. 

Provinsen Santiago de Cuba har vært åsted for mange konflikter opp gjennom årene. Både i uavhengighetskrigene mot Spania og i Den cubanske revolusjon i 1959 foregikk mange politisk viktige kamper i provinsen.

## Byer i Santiago de Cuba
# Contramaestre
# Chivirico
# Mella
# Palma Soriano
# San Luis
# Santiago de Cuba
# Mayarí Arriba
# La Maya
# Cruce de los Baños

## Historie
Frem til 1975 var Cuba delt inn i 5 provinser. En av disse var provinsen Oriente. Oriente betyr «øst» på spansk og denne provinsen ble kalt for Santiago de Cuba-provinsen frem til 1905.

## Referanser


## Eksterne lenker
*
Nobby Stiles

**Norbert Peter «Nobby» Stiles** (født 18. mai 1942, død 30. oktober 2020) var en britisk fotballspiller.

Han spilte for Manchester United på 1960-tallet og vant Serievinnercupen i 1968, og VM på hjemmebane i 1966. Han og Bobby Charlton er de eneste engelskmennene som har klart det kunststykket.

Stiles var svært nærsynt, og hvis kontaktlinsene ramlet ut, kunne han takle aldeles forferdelig. Under VM i 1966 kom han i miskreditt etter en slik takling mot Frankrike. Under ledelse av Alf Ramsey på det engelske landslaget, spurte han sjefen om hva hans oppgave egentlig var. «Du er bikkja til Bobby Charlton!» var svaret. «Når Bobby mister ballen, skaffer du ham den tilbake!»

## Referanser


## Eksterne lenker
*
Frank Swift

**Frank Swift** (født 26. desember 1913 i Blackpool, død 6. februar 1958) var en engelsk fotballspiller. Han voktet målet for Manchester City og . Frank Swift blir av mange omtalt som tidenes beste Manchester City-keeper. 

Han debuterte for klubben i 1933, og var fast på laget frem til fotballen ble stoppet på grunn av andre verdenskrig. Etter krigen spilte han 19 landskamper, og i en kamp mot  i 1947 var han kaptein, den første målvakten som fikk denne æren siden Alexander Morten i 1873. Swift var med på å vinne FA-cupen i 1934 og ligaen i 1937. «Swifty» la opp i 1950 etter å ha spilt 338 ligakamper, og begynte å arbeide som journalist.

Han omkom i München-ulykken etter å ha skrevet om Manchester Uniteds europacupkamp i Beograd for avisen *[[News of the World (avis)|News of the World]]*.

## Referanser


## Eksterne lenker
*
Kapteinløytnant

**Kapteinløytnant** er en offisersgrad i Sjøforsvaret mellom løytnant og orlogskaptein. Graden tilsvarer kaptein i hæren og ligger på OF2 nivå i NATOs rangsystem.

Graden oversettes til Lieutenant Commander på engelsk.

## Referanser
Heggelia leir

**Heggelia leir** ligger i Bardufoss i Målselv kommune, like ved Rusta leir, og er en av mange militærleirer i Indre Troms.  Leiren var opprettet som del av Bardufoss flystasjon og Luftforsvaret disponerte Heggelia leir fram til 1953 da BrigN ble opprettet og rykket inn i leiren.    

Heggelia garnison besto på 1970-allet av to leirer, Rusta leir og Heggelia leir. Brigadesjefen holdt til i Heggelia der også samband- og forsyningstjeneste holdt til sammen med militærpoliti. Troms landforsvar - overordnet BrigN - flyttet sitt standkvarter fra Narvik til Heggelia i 1960. 

I tillegg til Sambandsbataljonen, omfattet Heggelia leir tidligere også Brigadestabskompaniet (1963 +/-). Som var satt opp med Forsvars-, Intendantur- og Transporttropp. TLF, Troms Landforsvar var etablert på andre side av riksveien.
 
## Referanser
Halperke

**Halperke** betyr «den tradisjonelle folkedans» på kurdisk. Halperke regnes først og fremst som kurdisk tradisjonell folkedans, men ordet brukes også om andre typer dans uten kurdisk opprinnelse. Dansen sies å være over 3000 år gammel. Denne dansen blir brukt mye i dag og er blitt populær i mange områder, bl.a. Kurdistan, Irak, Iran, Syria, Tyrkia, Armenia, Norge, Sverige, Danmark, Finland, Russland.
Santiago de Cuba

**Santiago de Cuba** er hovedstad i Santiago de Cuba-provinsen i den østlige delen av Cuba. Santiago de Cuba ligger sørøst på øya. 
Santiago de Cuba har lenge vært den nest viktigste av byene i Cuba, etter dagens hovedstad, Havanna.

## Historie

Santiago de Cuba ble grunnlagt av den spanske erobreren Diego Velázquez de Cuéllar den 28. juni 1514. I 1516 ble bosetningen ødelagt av brann, men ble bygget opp igjen med det samme. Dette var starten på ekspedisjonene ledet av Juan de Grijalba og Hernán Cortés til kysten av Mexico i 1518, og i 1538 av Hernando de Sotos ekspedisjon til Florida. Den første katedralen ble bygget i byen i 1528. Fra 1522 til 1589 var Santiago hovedstad for den spanske kolonien på øya. 

Byen ble plyndret av franske styrker i 1553. 

I 1607 ble Havanna offisielt erklært som ny hovedstad og tok dermed fullt over for Santiago de Cuba.

Santiago de Cuba ble igjen plyndret i 1662. Denne gang av britiske styrker.

Den 12. juni 1766 ble byen nesten ødelagt av et voldsomt jordskjelv.

Byen fikk stor tilstrømning av franske innvandrere i det 18. århundre og tidlig i det 19. århundre. Noen kom via Haiti. Sammen med den spanske og den afrikanske kulturen, ble byen multikulturell.

Den cubanske forfatteren José Martí er gravlagt i Cementerio Santa Efigenia.

I 1953 begynte den cubanske revolusjon med et militært angrep på Moncada-kasernen av en gruppe unge revolusjonære under ledelse av Fidel Castro. Det endte i et stort blodbad, og de av opprørerne som ikke mistet livet ble sendt i fengsel. Under rettssaken forsvarte den unge advokaten Fidel Castro seg selv med ordene «Historien vil frikjenne meg». Han ble satt fri i 1955 og reiste til Mexico. Der traff han Ernesto Guevara som skulle bli en viktig brikke sammen med Fidel Castro i revolusjonen den 1. januar 1959.

Inntil endringene av provinsgrensene i 1976 var Santiago de Cuba hovedstad i Cubas østligste provins *Oriente*. Provinsen Oriente ble i 1976 erstattet av provinsene Holguín, Las Tunas, Guantánamo, Granma og Santiago de Cuba.

## Referanser


## Eksterne lenker
* 
* Nettside til Santiago de Cuba by (spansk)
Kylie Tennant

**Kylie Tennant** (født 1912, død 1988) (gift **Kylie Tennant Rodd**) er en av de viktigste forfatterinnene i Australia. Hun skrev både barnelitteratur, skildringer av livet på landet og annen litteratur. 

Hun gjennomgikk en ikke fullført utdannelse i Sydney og arbeidet en tid i kringkastingen. Senere i sitt liv arbeidet hun som journalist. 

Hun ble en høyt anerkjent skribent og mottok mange priser. Hun er kjent som en som gjorde mange undersøkelser før hun skrev og hun bodde også en tid sammen med australske stammer.

## Referanser


## Eksterne lenker
*
Josef Miso

**Josef Miso** (født 18. oktober 1973) er en slovakisk fotballspiller. Han spilte for Sandefjord i vårsesongen 2006, men fant seg ikke til rette i Norge og returnere tilbake til Costa Rica. Miso har spilt ti år i Costa Rica, og ble toppscorer i sesongen 1996/1997. Han kom fra klubben Club Sport Herediano foran 2006-sesongen, der han dannet spisspar sammen med ikke ukjente Paulo Wanchope.

## Referanser


## Eksterne lenker
*
Testikkelkreft

**Testikkelkreft** er en sjelden kreftype som rammer rundt 250 menn i Norge hvert år. Dette utgjør bare ca. to prosent av kreftdiagnosene som stilles på norske menn hvert år. Men mens kreft generelt oppstår oftest hos eldre mennesker, er testikkelkreft oftest diagnostisert hos yngre menn (15–50 år). Ifølge data fra Kreftregisteret utgjør testikkelkreft 44 % av alle kreftdiagnoser i aldersgruppen 15–29 år, og er her den klart hyppigste.

De aller fleste pasienter kan bli helbredet fra testikkelkreft. Det gjelder å starte behandlingen så raskt som mulig for å unngå spredning til andre organer, selv om spredning er sjelden for denne type kreft. Behandlingsformer som benyttes er kirurgi, strålebehandling og kjemoterapi. De aller fleste blir behandlet med kirurgi i starten og det avhenger om man har non-seminom eller seminom om man får kjemoterapi eller strålebehandling. Mengden og typen av behandling bestemmes også ut ifra hvor langt spredningen har kommet. Mengden av markør-proteinene AFP og HCG i blod-serum forteller om hvor langt sykdommen kan ha kommet og de er vesentlige for valg av videre behandlingsform.

I de fleste tilfeller av testikkelkreft er det såkalte kjønnsceller, celler som er forløpere til sædcellene, som utvikler seg til kreftceller. I sjeldne tilfeller kan testikkelkreft også oppstå i såkalte Leydigceller og Sertoliceller. Typen som oppstår i kjønnscellene (germinalcelletumor) kan deles inn i to hovedgrupper basert på utseende til kreftcellene, seminomer og nonseminomer. Det er fortsatt ikke klarhet i årsaken til at testikkelkreft oppstår, men forskere har holdepunkter for at det første steget fra normale celler til kreftceller skjer allerede i fosterstadiet, og at en forstyrrelse av hormonbalansen i mors liv kan være av betydning. Det er også en overhyppighet av sykdommen hos menn som har vanskeligheter med å få barn og for menn hvor ikke begge testiklene har kommet helt ned i pungen ved fødselen.

Testikkelkreft kan blant annet avsløres ved å måle hCG-verdiene i blodet.

I Norge får alle pasienter tilbud om nedfrysing av sæd dersom de skal ha tilleggsbehandling som kan påvirke fruktbarheten.

## Referanser


## Eksterne lenker
* 
* Oncolex/testikkelkreft 
* Kreftforeningen/kreftformer 
* Nasjonalt handlingsprogram med retningslinjer for diagnostikk, behandling og oppfølging av testikkelkreft
Voksesmerte

**Voksesmerter** er fysiologiske symptomer vanlige hos barn.

Voksesmerter forekommer ofte i to perioder i et barns liv. Første gang når barnet er mellom tre og fem år gammelt, senere når det er 8 til 12 år gammelt. Voksesmerter føles som generell verk og smerte, som regel i lemmene (oftest i beina). Diagnosen voksesmerter blir stilt ved å ekskludere andre, mer alvorlige årsaker.

Det er få faktiske bevis på at voksesmerter skyldes vekst, og mye tyder derfor på at smertene skyldes aktivitet eller fall. Voksesmertene forekommer ofte på kveldstid, noe som forsterker denne hypotesen. I tillegg pleier barn med voksesmerter å trives med kjæling, noe som sannsynligvis ikke hadde vært tilfellet om de var rammet av noe mer alvorlig.
Daim

**Daim** (tidligere **Dajm**) er en sjokolade med  kombinasjon av sprø mandelkrokan og mykt -melkesjokoladetrekk. Sjokoladen er mest populær i Skandinavia, men blir også solgt i blant annet Frankrike, Tyskland og Storbritannia.

Sjokoladen ble lansert i Sverige og Norge i 1953, i Finland rundt 1963 og i Danmark i 1971.

Tidligere het sjokoladen Dajm, men den byttet navn i Norden i 1990 for å få samme uttale i alle land. I Storbritannia het sjokoladen tidligere Dime, men Kraft Foods byttet i 2005 navnet til Daim.

Daim blir produsert på en fabrikk i Upplands Väsby, nord for Stockholm.

I 2007 ble det lansert en *Limited Edition* Daim med Cappuccino-smak, mens det i 2008 er kommet en type med skogsbærsmak.

I 2018 ble det lansert et begrenset opplag Daim med mintsmak.

I 2022 ble det lansert en sommerutgave av Daim med sitronsmak i et begrenset opplag.

## Eksterne lenker
* 
* Kraft Foods - Daim
* UK Dime chocolate to become Daim, in line with Europe
Santiago de Cuba (andre betydninger)

**Santiago de Cuba** kan referere til:
*Santiago de Cuba (by) – en by på Cuba
*Santiago de Cuba (provins) – en provins på Cuba
Garborgheimen

**Garborgheimen** er et jærhus i Time kommune. Den er kjent som et kunstnerhjem ettersom forfatteren Arne Garborg (1851–1924) ble født, vokste opp og bodde her inntil han flyttet hjemmefra som 16-åring. Stedet har vært museum siden 1951.

Huset ligger på gården Garborg i Time på Jæren, ca. 8 km fra Bryne og 5 km vest for Undheim. Huset ble bygget av Arne Garborgs foreldre Ane Oline og Eivind Aadneson Garborg i 1848, og var i familiens eie og bruk frem til 1869, da Eivind tok sitt eget liv. 3. februar 1939 ble Garborgheimen og Hå gamle prestegard fredet av Riksantikvaren. Etter initiativ fra garborgvennene Inge Krokann, Knut Liestøl og Rolf Thesen, overtok Time kommune Garborgheimen 8. april 1940. Kjøpesummen på 3000 kroner kom fra Bondeungdomslaget (1000) og Kirke- og undervisningsdepartementet (2000). Fram til 1947 bodde det folk i huset. Ved hundreårsjubileet for forfatteren i 1951 ble det museum.

Huset er skildret i Garborgs selvbiografiske skrifter, særlig i  romanen ''Fred'', men også i *[[Bondestudentar]]* og *[[Den burtkomne Faderen]]*. Også i *[[Haugtussa]]* og i *[[Knudaheibrev]]* omtales huset og interiøret. 

Huset er et godt bevart jærhus og har vært fredet som kulturminne fra 1939. Innredningen og møbler fra 1850-tallet gir et godt bilde av den kulturelle og sosiale bakgrunnen til dikteren. Noen få gjenstander er stedsautentiske, blant annet den blå kisten, en hylle og en lysestake, mens det meste er tidsautentisk. 

Garborgheimen er tilgjengelig for publikum søndager fra påske til utgangen av september, hver dag i sommersesongen og ellers etter avtale.

I forbindelse med den planlagte etableringen av Nasjonalt Garborgsenter ble det i 2007–09 diskutert om senteret burde ligge i Bryne sentrum eller i tilknytning til eldre bygg med tilknytning til dikterens liv; Garborgheimen eller Knudaheio. Senteret ble til slutt lagt i sentrum av Bryne.

I april 2016 åpna Norges største digitale formidlingsløype, Garborgløypa, i Garborgheimen, Knudaheio og Time kyrkje.

## Kilder
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] – fulltekst)
* Sigbjørn Reime. * Tittel: "Heimen er både vond og god-" : ei forteljing om liv og lagnader i Garborgheimen''. Utgitt av Time kommune, 2009. 125 sider. ISBN 9788290947021 

## Eksterne lenker
* 
* Garborgheimen; Jærmuseet
* Garborgheimen-kvitmalt eller tjørebredd? Jærbladet
*
Prince (artist)

**Prince Rogers Nelson**, også kjent som **The Artist Formerly Known As Prince**, **TAFKAP** eller **The Artist**, (født 7. juni 1958 i Minneapolis i Minnesota, død 21. april 2016 i Chanhassen i Minnesota) var en amerikansk musiker hovedsakelig innen sjangrene funk, pop, rock og soul. 

## Liv og virke
### Bakgrunn
Prince Rogers Nelson var sønn av jazzpianisten John L. Nelson og Mattie Shaw. Navnet Prince Rogers Nelson kommer fra farens jazztrio The Prince Rogers Trio. Foreldrene skilte seg etter at Princes søster, Tyka Nelson, kom til verden i 1960, og moren fant seg en ny kjæreste. Prince gikk dårlig sammen med sin stefar og bodde derfor en periode hos sin far, som for øvrig gav ham hans første gitar. Han flyttet senere inn hos sin venn Andre Andersons (senere kjent som Andre Cymone) familie, som bodde i samme nabolag.

Prince viste anlegg for å spille musikkinstrumenter, og lærte både trommer, keyboard og gitar i en tidlig alder.

Fra 2001 var Prince medlem av trossamfunnet Jehovas vitner.

### Karriere
Han regnes for en på alle måter å ha vært en talentfull musiker og han har vært meget produktiv. En av de mest kjente sangene hans er den store 1980-tallsslageren «Purple Rain». Han stod også bak en rekke andre store hits gjennom 1980-, 1990-, og 2000-tallet. Andre artister har også hatt suksess med låter skrevet av Prince, blant andre Sinéad O'Connor med «Nothing Compares 2 U», The Bangles med «Manic Monday» og Chaka Khan med «I Feel for You».

Prince opptrådte ofte med forskjellige kostymer og teatralske numre. Han var kjent for å ha vært en provokativ artist i deler av sin karriere.

Paisley Park Studios i Chanhassen fungerte som innspillingstudio, filmstudio og bolig for Prince. Hans utgivelser ble utgitt på Paisley Park Records fra 1985 til 1994.
Prince hadde også en intensjon før sin død om å gjøre Paisley Park Studios åpen for publikum slik som Elvis Presleys hjem Graceland.

## Diskografi
*Dette er en liste over utvalgte album utgitt av Prince siden debuten i 1978. 


== Referanser ==
<references />

== Litteratur == 
* [[Christer Falck]] og [[Petter Aagaard]] *Prince: shockadelica*, 2014 ISBN 978-82-93039-53-2
* [[Jean-Pierre Thiollet]], *Improvisation *so* piano'' ("P comme Prince"), 2017 ISBN 978-2-35055-228-6

## Eksterne lenker
* 
*  
*  
*
Bjørn A. Larsen

:*Se også sosialøkonomen [[Bjørn Larsen]]

*'Bjørn Arild Larsen''' (født 30. mars 1926, død 7. august 2018) var en norsk interiørarkitekt, møbeldesigner og industridesigner, og professor på Statens Håndverks- og Kunstindustriskole fra 1973 til 1994. 

Han var utdannet ved SHKS 1948, og ble raskt timelærer ved skolen, etterhvert overlærer og fra 1973 professor. Fra 1952 hadde  han i tillegg egen praksis som interiørarkitekt og industridesigner. Som interiørarkitekt samarbeidet han med Bendt Winge og arkitektene Arne Korsmo og Lund & Slaatto. Han har deltatt i utredningsarbeid og organisasjonsarbeid, blant annet som leder av Norske interiørarkitekter og møbeldesigneres landsforening 1965-68, leder av Norske Industridesignere 1969-71 og president i Landsforbundet Norsk Form 1991-94.

Som industridesigner har han blant annet utført dørvridere for Trio – som gav ham en gullmedalje ved Triennalen i Milano 1957, en snøskuffe for Fiskars og en sammenleggbar spade. Han har mottatt Merket for god design fire ganger. I 1973 vant han sammen med Terje Meyer og Jan S. Christensen førstepris i en internasjonal designkonkurranse i Japan om fremtidens sykkel. Han har også tegnet reoler og lysarmatur, kontormøbler, auditoriestoler og støpegods for kaminer.

Som møbeldesigner har han blant annet utført stolene til salongen i Nationaltheatret 1982 og i Det norske teatret 1983. Han har også hatt innredningsoppdrag i Asker rådhus 1963–64, Høvringen høyfjellshotell 1971 og 1977, Chateau Neuf 1972 og 1990–92, Det Norske Veritas på Høvik 1972–76 og Norges Bank 1976–86. Han var sentral da Brenneriet i Røykenvik på Hadeland ble omformet til kulturhus med mere 1985–90.

Han mottok Jacobprisen i 1976; fikk Oslo bys kulturstipend i 1988, IFI Award fra International Federation of Interior Architects/Designers i 1989, Norsk Forms hederspris i 2002 og ble æresmedlem i Norske interiørarkitekter og møbeldesigneres landsforening i 2005. Han er innkjøpt av kunstindustrimuseene i Oslo og Trondheim.

## Referanser
Dave Tresino

**Dave Tresino** (født 1957 i Buffalo, New York, USA) er en amerikansk hundekjører fra Talkeetna, Alaska, USA. 

Tresino flyttet til Alaska i 1974, og han startet med hundekjøring i 1976.

Første gang han deltok i hundesledeløpet Iditarod var i 2000 da han ble nummer 67. Totalt har han deltatt tre ganger i verdens lengste hundesledeløp, og hans beste plassering er fra 2001 da han ble nummer 56.

## Plasseringer i Iditarod

## Eksterne lenker
* 
* Biografiside fra Cabela
Kirketjener

**Kirketjeneren** er ansatt i en menighet i et kirkesamfunn og har hovedansvaret for kirkebygningen.

Kirkelig fellesråd i den gjeldende kommunen tilsetter kirketjenerne som lønnes ved kommunale tilskudd. Medlemskap i Den norske kirke er en forutsetning for å jobbe som kirketjener.

## Om jobben

En kirketjener er ansatt i Den norske kirke for å ta seg av kirkebygget. Kirketjenerne har en slags vaktmesterfunksjon, og driver med renhold, rydding, reparasjoner og omvisninger for turister og andre som vil lære mer om kirkebygget. Kirketjenerne er også til stede under gudstjenester, hvor de for eksempel henger opp salmenummer og ordner alterbordet. Kirketjeneren er også til stede når kirken holder vielser og begravelser.

## Vanlige arbeidsoppgaver

*Stelle og vedlikeholde kirkebygget og området rundt kirken. 
*Gi omvisninger. 
*Sørge for at lys og annet utstyr er i orden. 
*Varme opp kirken. 
*Sørge for at utstyr som skal brukes til ulike seremonier, vielser, dåp og begravelser er på plass.
* Ringer med kirkeklokkene før gudstjenester, vielser og begravelser
* Slår 3 &times; 3 bedeslag med en av kirkens klokker etter velsignelsen som avslutter gudstjenester, begravelser og vielser.
* Klemter med en av kirkens klokker når begravelsesfølget går fra kirken  og til graven.

## Utdanning

Det kreves ingen formell utdanning for å bli kirketjener, men det kan likevel være en fordel å ha en fagutdanning. Noen kirketjenere har vaktmesterskole eller Kirketjenerskolen. Kirkelig arbeidsgiver- og interesseorganisasjon står bak Kirketjenerskolen, et tilbud organisert som fjernundervisning.

## Eksterne lenker
* Utdanning.no sin yrkesbeskrivelse av kirketjener
Svenska kyrkan

**Svenska kyrkan**, på norsk **Den svenske kirke**, regnes for Sveriges nasjonalkirke. Siden 1. januar 2000 er den ikke lenger statskirke. Den er evangelisk-luthersk, men erstattet ikke den katolske kirken som tilfellet var under den Danske kronen. I Sverige etablerte man under reformasjonstiden i mindre grad et nytt presteskap, men gjennomførte vesentlige reformer av den eksisterende (katolske) kirken. Man opprettholdt det kirkelige hierarkiet fundert i den apostoliske suksesjonen. I Danmark, og etterhvert det selvstendige kongeriket Norge, fikk monarken rolle som Kristi stedfortreder hvorigjennom den liturgiske sakralitet og prestenes verdighet har blitt garantert direkte. 

Navnet *Svenska kyrkan* dukker for første gang opp i en lovtekst i 1860 (i den første svenske dissenterloven). Et eget navn for kirken i Sverige ble da nødvendig for å skjelne mellom *Svenska kyrkan* og andre trossamfunn, hvis eksistens ble erkjent for første gang av staten gjennom dissenterlovgivningen. Tidligere talte man heller om *kyrkan i Sverige* eller *den svenska kyrkan*. Den 1. januar 2000 ble relasjonene mellom Svenska kyrkan og staten endret, og innebærer at kirken ikke lenger er statskirke, men anses like fullt som Sveriges folkekirke. Imidlertid er Svenska kyrkan fortsatt til en viss grad styrt av Riksdagen, gjennom «Lag om Svenska kyrkan» (1998:1591), «Lag om införande av lagen om Svenska kyrkan» (1998:1592) samt «Lag om registrerat trossamfund» (1998:1593) og «Lag om avgift till registrerat trossamfund» (1999:291).

Prinsippet med apostolisk suksesjon skal ha overlevd gjennom mester Peter Mangnussons (daværende rektor ved Sankt Birgittahuset i Roma) bispevielse i Roma 1. mai 1524, samt det gode forholdet mellom kong Gustav Vasa og Pave Clemens VII (Giulio di Giuliano de Medici). 

## De svenske bispedømmer
Svenska kyrkan er inndelt i tretten bispedømmer, *stift*, og Uppsala stift er et erkebispedømme.

Kalmar domkyrka og Mariestad domkyrka har fortsatt rang av domkirker, men er ikke lenger hovedkirke i sitt bispedømme.

## Se også
* Augustanasynoden
* Evangeliska fosterlandsstiftelsen

## Referanser


## Litteratur
* Carl Henrik Martling: *Fädernas kyrka och folkets – Svenska kyrkan i kyrkovetenskapligt perspektiv*, Verbum 1992 
* Erik Petrén: *Kyrka och makt – Bilder ur svensk kyrkohistoria*, Bokförlaget Signum 1990. 
* *Kyrkans liv. Introduktion till kyrkovetenskapen*, utg. av Stephan Borgehammar Verbum 1993. 
* *Sveriges kyrkohistoria* 8 band. Olika författare. Huvudredaktör: Lennart Tegborg. Verbum 1998–2005.

## Eksterne lenker
* 
*
Matt Hayashida

**Matt Hayashida** (født i Massachusetts, USA) er en amerikansk hundekjører fra Willow, Alaska, USA. 

Hayashida flyttet til Alaska i 1973, og han startet også med hundekjøring dette året. 

Første gang han deltok i hundesledeløpet Iditarod var i 1998 da han ble nummer 36. Totalt har han deltatt tre ganger i verdens lengste hundesledeløp, og hans beste plassering er fra 1999 da han ble nummer 33.

## Plasseringer i Iditarod

## Eksterne lenker
* 
* 
* Biografiside fra Cabela
Klokker

**Klokker** (tidligere også **degn** og **kirkesanger**) er en funksjon innen kirken. Klokkeren har som oppgave å hjelpe til ved gudstjenesten og å bidra til at det liturgiske liv foregår som det skal. Klokkeren hadde gjerne det musikalske ansvaret under gudstjenestene og var gjerne også lærer ved konfirmantundervisning.

I Den norske kirke har klokkeren vanligvis kirkevergen (daglig leder i sognet) som nærmeste overordnede. Klokkeren har sognepresten som foresatt ved kirkelige handlinger. Stillingen kan også omfatte diakonale funksjoner, kontorarbeid, administrative funksjoner og andre funksjoner.

## Historie
Tittelen klokker ble brukt alt i middelalderen, og som navnet sier var en av funksjonene å ringe med kirkeklokkene. På den tiden brukte man klokkene daglig, for å kalle til bønn morgen og kveld. Før reformasjonen hadde man dessuten noen små klokker som man benyttet inne i kirken, i forbindelse med nattverden. Klokkeren hadde også oppgaver med belysning, salmer, renhold og annet tilsyn. Før i tiden var det heller ikke uvanlig at klokkeren forrettet ved gravferder og lignende, siden det ofte var langt til der presten bodde. Da foretok presten jordfestelse ved  første anledning etter gravferden. I kirkeordinansen fra 1607 er het det seg at prest og klokker skulle samle barn og ungdom «en sinde om Ugen». Og da skulle klokkeren «Underviise Bønderfolch udi Chatecisme».

Klokkeren ble også kalt degn og kirkesanger tidligere. Hva tittelen ble var gjerne avhengig av hvilke funksjoner stillingen ble tillagt. Degnen hadde gjerne en mer omfattende stilling, spesielt fra 1730-tallet og framover (i forbindelse med loven om konfirmasjon og den nye skoleloven). Det var dessuten slik at degnen også ofte var lærer, selv om funksjonene var atskilte. I Danmark bruker man fortsatt degn som tittel på klokkeren. Kirkesangerens oppgaver var gjerne noe mer begrensede i forhold, også til klokkerens posisjon. Med innføring av kirkeorgler i landskirkene ble kirkesangeren avløst av organist og kantor-stillingen. Før dette var kirkesangeren langt på vei ansvarlig for menighetssangen.

Den siste loven om klokkere av 5. april 1963 gjelder ikke lenger. Tidligere var dette en lønnet og lovregulert stilling, men nå er det opp til hver kommune å bestemme.
## Referanser


## Eksterne lenker
* Retningslinjer for bruk av kirkens klokker. Vedtatt av Kirkemøtet 2015 (sak KM 18/15).
John Hinckley jr.

**John Warnock Hinckley jr.** (født 29. mai 1955 i Ardmore i Oklahoma) er en amerikansk attentatmann som forsøkte å drepe president Ronald Reagan 30. mars 1981.

Hinckley hevdet å ha sett filmen *[[Taxi Driver]]* en rekke ganger, der en forstyrret mann planlegger å drepe en presidentkandidat for å imponere en kvinne. Hinckley var besatt av skuespillerinnen Jodie Foster, som spiller hovedrollen i *Taxi Driver*. Han trodde at ved å drepe Reagan, så ville Foster erkjenne kjærlighet til ham.

Hinckley ble løslatt i september 2016, men med svært mange restriksjoner; han var under streng overvåkning, hadde forbud mot å snakke med media, var forpliktet til å gå i terapi, og hadde også forbud mot å oppsøke Foster. Restriksjonene mot ham ble opphevet 15. juni 2022.

## Referanser